#  ***ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ***

*** ԼՈՌՈՒ ՄԱՐԶ***

 ***ՍՏԵՓԱՆԱՎԱՆԻ ՀԱՄԱՅՆՔԱՊԵՏԱՐԱՆ***

ք.Ստեփանավան 25/10/2024

**ԱՐՁԱՆԱԳՐՈՒԹՅՈՒՆ N 16**

**ՅՈԹԵՐՈՐԴ ՆՍՏԱՇՐՋԱՆԻ ԵՐԿՐՈՐԴ ՆԻՍՏԻ**

2024թ. հոկտեմբերի 25-ին Ստեփանավանի համայնքապետարանի նիստերի դահլիճում կայացավ Ստեփանավան համայնքի ավագանու յոթերորդ նստաշրջանի երկրորդ նիստը:

Նիստին ներկա էին ավագանու անդամներ Հրահատ Աբրահամյանը, Արմեն Փ. Գրիգորյանը, Անուշ Բաղդասարյանը, Ատոմ Գագինյանը, Ջոն Կիրակոսյանը, Արծրուն Հակոբյանը,Աղունիկ Նալբանդյանը, Արթուր Պապյանը, Անդրանիկ Տոնոյանը, Սյուզաննա Նազարյանը, Վարսիկ Ասրյանը, Լիլիա Հարությունյանը,Հմայակ Մարտիրոսյանը, Արմեն Ջուլհակյանը:Նիստին ներկա էին համայնքապետարանի աշխատակիցներ, վարչական ղեկավարներ:Նիստը վարում էր համայնքի ղեկավարի առաջին տեղակալ Հրահատ Աբրահամյանը:Նիստը հեռարձակվում էր առցանց:

Ներկայացվեց նիստի օրակարգը.

1. ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ ԵՐԿՐՈՐԴ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ
2. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԿԱՌՈՒՑՎԱԾՔԸ, ԱՇԽԱՏԱԿԻՑՆԵՐԻ ԹՎԱՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ԵՎ ԱՎԱԳԱՆՈՒ 2024 ԹՎԱԿԱՆԻ ԱՊՐԻԼԻ 17-Ի ԹԻՎ 39-Ա ՈՐՈՇՈՒՄԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ
3. **ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԵՐԻ ՕՏԱՐՄԱՆ ՄԱՍԻՆ**
4. ԼԵՆԴՐՈՇ ՀԱԿՈԲՋԱՆՅԱՆԻՆ ԳՐՔԻ ՏՊԱԳՐՈՒԹՅԱՆ ՀԱՄԱՐ ԳՈՒՄԱՐ ՀԱՏԿԱՑՆԵԼՈՒ ՀԱՄԱՐ
5. ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ ԵՐՐՈՐԴ ՆԻՍՏԻ ԳՈՒՄԱՐՄԱՆ ՕՐԸ ՍԱՀՄԱՆԵԼՈՒ ՄԱՍԻՆ

Աշխատակազմի քարտուղարը ներկայացրեց, որ 4-րդ հարցը պետք է օրակարգից հանվի, քանի որ Լ. Հակոբջանյանը հրաժարվել է գումարից:

Ներկայացվեց նաև լրացուցիչ մեկ այլ հարց՝ Ստեփանավան քաղաքի փողոցից սկիզբ առնող փակուղու անվանման վերաբերյալ, որը կզեկուցի Գ. Շիրմազանյանը:

Հաստատվեց նիստի օրակարգը:

***ԼՍԵՑԻՆ՝***

1.ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ ԵՐԿՐՈՐԴ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ **(ԶԵԿՈՒՑՈՂ՝ ՀՐԱՀԱՏ ԱԲՐԱՀԱՄՅԱՆ)**

Օրակարգը և դիտարկումները լսելուց հետո ավագանու անդամները հաստատեցին օրակարգը:

Որոշումն ընդունված է / որոշում N-112-Ա/

***ԼՍԵՑԻՆ՝***

2. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԿԱՌՈՒՑՎԱԾՔԸ, ԱՇԽԱՏԱԿԻՑՆԵՐԻ ԹՎԱՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ԵՎ ԱՎԱԳԱՆՈՒ 2024 ԹՎԱԿԱՆԻ ԱՊՐԻԼԻ 17-Ի ԹԻՎ 39-Ա ՈՐՈՇՈՒՄԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ **(ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)**

 Զեկուցողը հայտնեց, որ Ստեփանավանի համայնքապետարանի աշխատակազմի հաստիքացուցակում կատարվել են փոփոխություններ:Բացվել է մեկ բաժին՝ ճարտարապետության և հողաշինության՝ հինգ աշխատակիցներով:Բոլոր աշխատողների աշխատավարձերը պահպանվել են և ավելին՝ բարձրացվել: Բարձրացվել են նաև ՀՈԱԿ-ների աշխատողների աշխատավարձերը: Ավագանու անդամներից Լ. Հարությունյանը հարցրեց, թե ինչ գործառույթ են իրագործում բաժիններում չներառված աշխատողները:

Աշխատակազմի քարտուղար Հ. Մովսիսյանը նշեց յուրաքանչյուր աշխատողի գործոռույթը:

Հաստիքացուցակը դրվեց ավագանու քվեարկությանը:Ավագանու անդամները բոլորը կողմ քվեարկեցին:

Որոշումն ընդունված է / որոշում N-113-Ա/

***ԼՍԵՑԻՆ՝***

**3.ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԵՐԻ ՕՏԱՐՄԱՆ ՄԱՍԻՆ (ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)**

 Զեկուցողը Հ. Մովսիսյանը ներկայացրեց, որ ստեղծվում է մի հրաշալի թաղամաս, որտեղ 18 հողակտոր հնարավոր է օտարել:Յուրաքանչյուր հողակտոր ներկայացված է համապատասխան չափերով և արժեքով:Բավականին հետաքրքրվողներ կան և գնալով հետաքրքրվողների շրջանակը մեծանում է :

Ավագանու անդամներից հարցրեցին ընդհանուր մակերեսի վերաբերյալ:Համայնքի ղեկավարի տեղակալ Ա. Հարությունյանը պատասխանեց՝ 7 հա:

Ընդհանուր քննարկումներից հետո՝ ավագանին կողմ քվեարկեց նախագծին:

Որոշումն ընդունված է / որոշում N-114-Ա/

***ԼՍԵՑԻՆ՝***

4. ***ՀՀ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ՍՏԵՓԱՆԱՎԱՆ ՔԱՂԱՔԻ ՇՈԹԱ ՌՈՒՍԹԱՎԵԼԻ ՓՈՂՈՂԻՑ ՍԿԻԶԲ ԱՌՆՈՂ ՓԱԿՈՒՂՈՒ ԱՆՎԱՆԱՓՈԽՄԱՆ ՄԱՍԻՆ* (ԶԵԿՈՒՑՈՂ՝ ԳԱԳԻԿ ՇԻՐՄԱԶԱՆՅԱՆ)**

 Զեկուցողը հայտնեց, որ կազմված է հանձնաժողով, որը քննարկում է Ստեփանավան քաղաքի փողոցների անվանափոխությունները, կազմակերպվում են հանրային լսումներ, որին պասիվ են հանրության բոլոր շերտերը:Ներկայացրեց փակուղին, որը պետք է անվանակոչել:Շոթա Ռուսթավելի փողոցից սկիզբ առնող փակուղին անվանափոխել Շոթա Ռուսթավելու փողոց՝ 1-ին փակուղի:

 Նախագիծը դրվեց քվեարկության և անցավ միաձայն կողմ:

Որոշումն ընդունված է / որոշում N-115-Ա/

***ԼՍԵՑԻՆ՝***

5.ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ ԵՐՐՈՐԴ ՆԻՍՏԻ ԳՈՒՄԱՐՄԱՆ ՕՐԸ ՍԱՀՄԱՆԵԼՈՒ ՄԱՍԻՆ **(ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)**

Զեկուցողը առաջարկեց նստաշրջանի հերթական նիստը գումարել նոյեմբերի 29-ին ժամը 14.30-ին:

Քվեարկությունը անցավ միաձայն

Որոշումն ընդունված է / որոշում N-116-Ա

Օրակարգային հարցերը սպառվեցին: Նիստն ավարտեց աշխատանքը: